Luboš Pospíšil

Luboš Pospíšil (* 6. september 1950, Jeseník) je český spevák populárnej hudby.

Pospíšil bol v 70. rokoch 20. storočia člen súboru C&K Vocal, potom odišiel na sólovú dráhu. Prvým sólovým počinom bol v roku 1981 singel „Kráska v nesnázích“. Na svojom debutovom albume Tenhle vítr jsem měl rád spolupracoval s hudobným skladateľom Otakarom Petřinom a textárom Ladislavom Kantorom. Druhý album už nakrúcal so svojou materskou formáciou 5P, kde o i. pôsobil aj gitarista a skladateľ Bohumil Zatloukal. Spolu v 90. rokoch nahrali album Vzdálená tvář a občas spolu ako akustické duo jazdia aj dnes na koncertné šnúry. Pôsobil aj ako spevák v jednej zo zostáv skupiny Blue Effect a v roku 1989 s ňou nakrútil singel „Kampa“. V 90. rokoch spolupracoval so skupinou Biograf, neskôr sa vrátil s Bohumilom Zatloukalom znovu k 5P, s ktorými pôsobí dodnes.

 Zdroj 

Kategória:Českí popoví speváci
Kategória:Českí popoví gitaristi
Kategória:Českí rockoví speváci
Kategória:Českí rockoví gitaristi
Kategória:Českí skladatelia modernej hudby
Kategória:Osobnosti z Jeseníka